**SIA „VNK serviss”**

**KUSTAMĀS MANTAS**

**elektroniskās Izsoles noteikumi**

**1. Vispārīgie noteikumi**

* 1. Noteikumi nosaka kārtību, kādā organizējama SIA „VNK serviss” (turpmāk – Izsoles rīkotājs) īpašumā esošās kustamās mantas – transportlīdzekļa Volkswagen Caddy (turpmāk - transportlīdzeklis) pārdošana elektroniskā izsolē (turpmāk – Noteikumi):
	2. **Informācija par transportlīdzekli:**

*Reģistrācijas Nr.* – LM1608

*Marka, modelis* – Volkswagen Caddy

*Pirmā reģistrācija* – 20.10.2009

*Šasijas Nr.* – WV1ZZZ2KZ9X064802

*Tips –* kravas furgons

*Durvju skaits –* 4

*Dzinēja tilpums, l –* 1,6

*Dzinēja jauda, kW* – 55

*Degviela –* dīzeļdegviela

*Krāsa –* balta

*Nobraukums, km* – 283272

*Tehniskā apskate –* 27.01.2026

*Reģ. apliecības Nr.* – AF 2760698

* 1. **Informācija par Izsoles rīkotāju:**

SIA “VNK serviss”, reģistrācijas Nr. 41203017566, juridiskā adrese Saules iela 19, Ventspils, LV – 3601, tālr.+371 20000209, e-pasts: info@vnkserviss.lv.

Norēķinu rekvizīti: AS Swedbank, konta Nr. LV98HABA0551031893405.

* 1. Transportlīdzekļa atsavināšanu rīko un organizē ar Izsoles rīkotāja valdes rīkojumu izveidota kustamas mantas izsoļu komisija (turpmāk – Komisija).
	2. Transportlīdzeklis tiek atsavināts elektroniskā izsolē ar augšupejošu soli, sākumcenu nosakot 2299,00 *eiro* (divi tūkstoši divi simti deviņdesmit devini eiro, 00 centu*), ar pievienotās vērtības nodokli*.
	3. Izsoles nodrošinājums – 10 % no sākumcenas, t.i., 229,90 *eiro* (divi simti divdesmit devini *eiro*, 90 *centi*) (turpmāk – Nodrošinājums). Nodrošinājums jāieskaita Noteikumu 1.3.punktā norādītājā Izsoles rīkotāja kontā, Noteikumu 2.2.punktā norādītajā izsoles pieteikšanās termiņā, maksājuma uzdevuma mērķī norādot “Nodrošinājums transportlīdzekļa Volkswagen Caddy ar reģistrācijas Nr. LM1608 izsolei”.
	4. Maksa par dalību izsolē – elektronisko izsoļu vietnes administratoram normatīvajos aktos noteiktajā kārtībā saskaņā ar elektronisko izsoļu vietnē reģistrētam lietotājam sagatavotu rēķinu.
	5. Sludinājums par elektronisko izsoli tiek publicēts Latvijas Republikas oficiālajā izdevumā “Latvijas Vēstnesis”, elektronisko izsoļu vietnē <https://izsoles.ta.gov.lv/> un Izsoles rīkotāja tīmekļa vietnē [www.vnkserviss.lv](http://www.vnkserviss.lv).
	6. Transportlīdzekli var apskatīt Izsoles rīkotāja struktūrvienības adresē – “Ugāles ūdens”, Ventspils novada Ugāles pagastā, darba laikā no plkst. 9:00 – 15:00. Par apskates laiku iepriekš vienojoties ar Izsoles rīkotāja pārstāvi Rolandu Auziņu, tālr. 27056898.
	7. Visas izmaksas, kas saistītas ar kustamās mantas izvešanu no Izsoles rīkotāja struktūrvienības, sedz pircējs no saviem līdzekļiem.
1. **Izsoles pretendenti un priekšnoteikumi pretendenta reģistrācijai Izsoļu dalībnieku reģistrā**

## Par izsoles dalībnieku var būt jebkura fiziska vai juridiska persona, kura saskaņā ar Latvijas Republikas spēkā esošajiem normatīvajiem aktiem var iegūt savā īpašumā transportlīdzekli, un kura ir iemaksājusi Noteikumu 1.6. punktā norādīto Nodrošinājumu un autorizēta dalībai izsolē.

## Pretendentu pieteikšanās izsolei notiek no 2025. gada 25.jūnijaplkst. 13:00 līdz 2025. gada 5.jūlijam plkst. 23:59 Tiesu administrācijas uzturētajāelektronisko izsoļu vietnē <https://izsoles.ta.gov.lv> Izsoļu dalībnieku reģistrā.

## Izsoles pretendenti - fiziskas personas, kuras vēlas savā vai citas fiziskas personas vārdā, vai juridiskās personas vārdā pieteikties izsolei elektronisko izsoļu vietnē <https://izsoles.ta.gov.lv>, norāda:

* + 1. fiziska persona:
			1. vārdu, uzvārdu;
			2. personas kodu vai dzimšanas datumu (persona, kurai nav piešķirts personas kods);
			3. kontaktadresi;
			4. personu apliecinoša dokumenta veidu un numuru;
			5. norēķinu rekvizītus (kredītiestādes konta numurs, uz kuru personai atmaksājams Nodrošinājums);
			6. personas papildu kontaktinformāciju (elektroniskā pasta adresi un tālruņa numuru, ja tāds ir).
		2. Ja persona pārstāv citu fizisku vai juridisku personu, papildus Noteikumu 2.3.1. punktā norādītajam, norāda arī šādas ziņas par reģistrēta lietotāja pārstāvamo personu un pilnvarojumu:
			1. pārstāvamās personas veidu;
			2. vārdu, uzvārdu fiziskai personai vai nosaukumu juridiskai personai;
			3. personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
			4. kontaktadresi;
			5. personu apliecinoša dokumenta veidu un numuru fiziskai personai;
			6. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
			7. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).
	1. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
	2. Ziņas par personu iekļauj Izsoļu dalībnieku reģistrā saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
	3. Izsoles pretendents netiek reģistrēts izsolei, ja:

## nav vēl iestājies vai ir beidzies izsoles pretendentu reģistrācijas termiņš;

## nav izpildīti visi Noteikumu 2.3.1. punktā vai 2.3.2. punktā minētie nosacījumi.

1. **Reģistrētu lietotāju autorizācija izsolei**

## Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta Izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā Izsoles rīkotāja kontā iemaksā Nodrošinājumu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā kārtībā saskaņā ar elektronisko izsoļu vietnē reģistrētam lietotājam sagatavotu rēķinu.

## Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā no Nodrošinājuma un izsoles pretendenta autorizācijas lūguma saņemšanas dienas, ja nepastāv Noteikumu 2.6. punktā minētie ierobežojumi.

## Informāciju par autorizēšanu dalībai izsolē Izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.

## Autorizējot pretendentu izsolei, katram solītājam elektronisko izsoļu vietnes sistēma automātiski izveido unikālu identifikatoru.

## Izsoles pretendents netiek autorizēts izsolei, ja:

## nav vēl iestājies vai ir beidzies izsoles pretendentu reģistrācijas termiņš;

## nav izpildīti visi Noteikumu 2.3.1. punktā vai 2.3.2. punktā minētie nosacījumi;

## ir uzsākts izsoles pretendenta maksātnespējas process;

## izsoles pretendentam pret izsoles rīkotāju ir nenokārtotas saistības;

## izsoles pretendents nav iemaksājis Nodrošinājumu;

## Latvijas Republikas normatīvo aktu noteiktajā kārtībā izsoles pretendents ir atzīts par tādu, kurš nevar slēgt tiesiskus darījumus un uzņemties saistības, t.sk., bet neaprobežojoties, slēgt līgumus, iegūt īpašumā tiesības u.c.

1. **Izsoles kārtība**

## Izsole norit elektronisko izsoļu vietnē <https://izsoles.ta.gov.lv> no 2025.gada 25.jūnija plkst. 13.00 līdz 2025.gada 5.jūlija plkst. 13:00.

## Izsolei autorizētie dalībnieki drīkst izdarīt solījumus visā izsoles norises laikā. Solīšanas process notiek pa vienam solim un ar augšupejošu soli **50 *eiro*** (piecdesmit *eiro*) bez pievienotās vērtības nodokļa.

## Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm. Ja pēdējās stundas laikā pirms izsoles noslēguma tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbdienas pulksten 13.00. Pēc izsoles noslēgšanas solījumus vairs nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.

## Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.

## Pēc izsoles slēgšanas sistēma 24 stundu laikā automātiski sagatavo izsoles aktu.

## Nodrošinājumu, ko iemaksājis izsoles dalībnieks, kurš izsoles rezultātā ir ieguvis tiesības slēgt līgumu par transportlīdzekļa iegādi, ieskaita pirkuma maksā.

## Pārējiem izsoles dalībniekiem iemaksātais nodrošinājums tiek atmaksāts 10 darba dienu laikā no izsoles norises datuma.

## Izsole tiek atzīta par nenotikušu un Nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

1. **Izsoles rezultātu apstiprināšana, līguma noslēgšana un transportlīdzekļa īpašuma tiesību pāreja**

## Izsoles gaitu un lēmumu par izsoles rezultātiem, kā arī sistēmas automātiski sagatavoto izsoles akta apstiprināšanu, Komisija atspoguļoizsoles protokolā. Komisija sagatavo protokolu septiņu dienu laikā pēc izsoles.

## Izsoles dalībniekam, kurš nosolījis augstāko cenu, pēc paziņojuma e-izsoļu vietnē saņemšanas 10 dienu laikā jāpārskaita Noteikumu 1.3.punktā norādītajā Izsoles rīkotāja kontā pirkuma maksa, kas atbilst starpībai starp augstāko nosolīto cenu un iemaksāto Nodrošinājumu.

## Ja izsoles dalībnieks Noteikumu 5.2.punktā noteiktajā termiņā nav norēķinājies ar Izsoles rīkotāju, viņš zaudē tiesības uz nosolīto transportlīdzekli. Izsoles Nodrošinājums attiecīgajam dalībniekam netiek atmaksāts.

## Ja izsoles uzvarētājs noteiktajā laikā nav samaksājis nosolīto cenu, par to Izsoles rīkotājs informē izsoles dalībnieku, kurš nosolījis nākamo augstāko cenu (turpmāk – Dalībnieks), un šim Dalībniekam ir tiesības septiņu dienu laikā no paziņojuma saņemšanas dienas paziņot izsoles rīkotājam par transportlīdzekļa pirkšanu par paša solīto augstāko cenu.

## Ja Noteikumu 5.4. punktā noteiktais Dalībnieks no transportlīdzekļa pirkuma atsakās vai Noteikumu 5.2. punktā norādītajā termiņā nenorēķinās par transportlīdzekļa pirkumu, izsole tiek uzskatīta par nenotikušu.

## Izsoles rīkotājs ar izsoles uzvarētāju vai Dalībnieku noslēdz transportlīdzekļa pirkuma līgumu 30 dienu laikā no izsoles rezultātu apstiprināšanas dienas un pilnas pirkuma maksas saņemšanas.

## Ja saskaņā ar Noteikumu 5.6. punktu izsoles uzvarētājs vai Dalībnieks neparaksta pirkuma līgumu, uzskatāms, ka izsoles uzvarētājs vai Dalībnieks ir atteicies no savām tiesībām iegūt īpašumā transportlīdzekli (tiesisks darījums starp pusēm nav noticis). Šādā gadījumā Izsoles rīkotājs nosolīto pirkuma maksu, paturot iemaksāto Nodrošinājumu, pārskaita atpakaļ izsoles uzvarētājam vai Dalībniekam norēķinu kontā, no kura veikta Pirkuma maksas samaksa.

## Izsoles uzvarētājs vai Dalībnieks transportlīdzekli no Izsoles rīkotāja saņem piecu darba dienu laikā pēc šādu nosacījumu izpildes:

* + 1. pilnas pirkuma maksas saņemšanas;
		2. transportlīdzekļa pirkuma līguma noslēgšanas.
1. **Nenotikusi izsole**

Komisija pieņem lēmumu par izsoles atzīšanu par nenotikušu, ja:

* 1. izsolei nav autorizēts neviens izsoles dalībnieks;
	2. izsole bijusi izziņota, pārkāpjot Noteikumus vai Publiskas personas mantas atsavināšanas likumu;
	3. tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
	4. neviens izsoles dalībnieks nav pārsolījis izsoles sākumcenu;
	5. izsoles uzvarētājs vai Dalībnieks nav parakstījis transportlīdzekļa pirkuma līgumu;
	6. izsoles uzvarētājs vai Dalībnieks neveic pirkuma maksas samaksu Noteikumos noteiktajā kārtībā;
	7. transportlīdzekli nopirkusi persona, kurai nav bijušas tiesības piedalīties izsolē;
	8. izsoles norises laikā, izņemot Noteikumu 4.3. punktā minēto gadījumu vai 24 stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu, vai par sistēmas drošības pārkāpumu.
1. **Citi jautājumi**

## Pretendenti un izsoles dalībnieki var iesniegt sūdzību par Komisijas darbībām, lēmumiem vai par izsoles rezultātiem Izsoles rīkotāja valdei trīs darba dienu laikā no dienas, kad pretendentam vai izsoles dalībniekam kļuva zināms par pārkāpumu, bet ne vēlāk kā piecu darba dienu laikā no lēmuma pieņemšanas par izsoles rezultātu apstiprināšanas.

## Izsoles pretendenti, izsoles dalībnieki piekrīt, ka Izsoles rīkotājs veic personas datu apstrādi, pārbaudot sniegto ziņu patiesumu.

## Visi jautājumi, kas nav atrunāti Izsoles noteikumos, tiek risināti saskaņā ar Publiskas personas mantas atsavināšanas likumā noteikto.

## Noteikumu pielikumā - Pirkuma līguma projekts.